Хемор

Хемор () — мал град во округот Куксхафен, во сојузната покраина Долна Саксонија, Германија. Се наоѓа на реката Осте, околу 40 километри североисточно од Бремерхафен и 25 километри јужно од Брунсбител.

Градот претставува административно седиште на истоимената општинска заедница.

 Географија 
 Местоположба 

Хемор се наоѓа на границата помеѓу Гест и Остемарш. Градското јадро се наоѓа на реката Осте.

 Соседни општини 

Хемор се граничи со Остен, Оберндорф, Вингст, Мителстенае, Ламштет, Хехтхаузен, Гросенверден (округ Штаде).

 Историја 

Хемор настанал во 1968 година со спојување на некогашните шест самостојни општини Басбек, Варштаде, Хем, Вестерзоде, Хемор и Хесел.Gesetz über den Zusammenschluß der Gemeinden Basbeck, Warstade, Westersode, Hemmoor, Hemm und Heeßel, Niedersächsisches Gesetz- und Verordnungsblatt 1968 (Nr. 12, S. 90–91) На 1 октомври 1982 година, Хемор добил градски права.

 Припојувања 

На 1 јануари 1972 година, една област од соседната општина Оберндорф со околу 50 жители била припоена кон Хемор.

 Политика 
 Градски совет 

Градскиот совет се состои од 23 избрани членови, што одговара за градови со број на жители помеѓу 8.001 и 9.000 жители.Niedersächsisches Kommunalverfassungsgesetz (NKomVG) in der Fassung vom 17. Dezember 2010; § 46 – Zahl der Abgeordneten, abgerufen am 16. September 2016 Членовите се избираат на општи избори на секои пет години.

На последните општински избори на 11 септември 2016 година биле добиени следниве резултати:Stadt Hemmoor – Gesamtergebnis Gemeinderatswahl 2016, abgerufen am 12. Februar 2017.

 Партија/Листа  Удел на гласови  Број на места CDU  41,10 %  9  SPD  37,24 %  9  Граѓански форум Хемор  11,54 %  3  Граѓанска група Хемор (BgH)  5,47 %  1  Зелени  4,63 %  1 

 Градоначалник 

Градскиот совет го избрал членот на советот Ласе Вериц (CDU) за градоначалник за претстојниот период.Lasse Weritz (CDU) neuer Stadtbürgermeister, abgerufen am 12. Februar 2017

 Збратимени градови 

Хемор е збратимен со следниве градови:

  Куе, Франција
  Свафхем, Велика Британија
  Ридерсдорф кај Берлин, Германија

 Занимливост 

Цементарницата Портланд, која работела помеѓу 1866 и 1983 година, доставувала бетон за Статуата на Слободата во Њујорк.

 Галерија 

 Наводи 

 Надворешни врски 



Категорија:Куксхафен (округ)